正陽門

正陽門，前稱麗正門，北京當地街坊又嗌前門，係中國北京一城牆門，大元至元四年起好，喺西城區同東城區嘅交界，前門大街甲2號。

史
佢喺起好初期屬元大都嘅正南門，大明永樂十七年明成祖朱棣起京城時，將京師以南部分擴大咗近1km咁多，重將麗正門向南移。大明正統元至四年起多做月城同箭樓、左右閘樓，兼改名做正陽門。佢嘅甕城喺民國時期拆咗，而城樓曾經喺大清光緒廿六年焚毀後重新起返出嚟。1915年亦翻新過。1988年1月13號被列入全國重點文物。

內部建築喺明清時期凈係皇帝出巡或郊祀時先至開放，直到1991年先至對外開放。

風格
城樓
屬樓閣式建築，灰筒瓦綠琉璃剪邊，重簷歇山三滴水結構，通高43.65m，佔地3047m²，佢亦係北京最高同最壯觀嘅城門建築。
箭樓
屬磚砌堡壘式建築，灰筒瓦綠琉璃剪邊，重簷歇山結構，入面有4層樓，通高35.37m。東、南、西三邊夾埋有94隻箭窗響度。

附近嘅交通
地鐵
：前門站

有關嘅書

類:北京古蹟
類:東城區
類:西城區
類:北京旅遊景點